kombinácia výživových doplnkov
Dobrý deň, je v poriadku kombinovať Essentiale Fore a BerHeppa?

Ďakujem
Dobrý deň,
ďakujeme za Vašu otázku.
Chemickou zložkou lieku Essentiale forte 600 mg sú esenciálne fosfolipidy. Jedná sa o vysoko purifikovanú frakciu fosfatidylcholínu, obsahujúcu viacnásobne nenasýtené mastné kyseliny, najmä kyselinu linolovú a linolénovú. Z toho dôvodu užívanie ďalšieho výživového doplnku s obsahom cholínu, ktorý je aj súčasťou výživového doplnklu BERHEPPA, sa javí byť neopodstatnené. V prípade, že chcete doplniť liečbu ochorenia pečene, vhodným produktom k lieku Essenciale forte môže byť prípravok s obsahom
silymarínu
.
Prajem pekný zvyšok dňa.
S pozdravom
PharmDr. Veronika Kiabová